Barongan (kumpulan muzik)

Kumpulan Barongan  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu rock dan metal dalam bahasa Melayu dan Inggeris. 

Kumpulan Barongan membawa muzik rock metal berqasidah yang cukup unik. Mereka mula dikenali dengan lagu Kalimat ke-7 dan Liya Juwita yang merupakan lagu hits dari album mereka yang pertama, A.S.A.L.

Dengan dianggotai oleh pemuzik yang cukup berpengalaman, tidak hairanlah jika mereka mampu menghasilkan muzik yang bermutu. Zam Stone dan Aub merupakan barisan anggota pertama bagi Amuk dengan membawa gelaran Metal Jawa dan Din Taring. Namun begitu, mereka membawa haluan sendiri dengan menubuhkan Barongan. Secara dasarnya muzik yang dibawa Barongan serba sedikit dipengaruhi muzik Amuk iaitu dengan memasukkan elemen kemelayuan di dalam muzik metal mereka.

Barongan ternyata bukan calang-calang kumpulan rock kerana mereka telah diiktiraf sebagai kumpulan rock heavy metal terbaik di Berlin, Jerman. Mereka juga merupakan duta bagi peralatan muzik Behringer.

Ahli-ahli
1. Zam Stone - Gitar  Pernah mengganggotai kumpulan Mercury, UG14 dan Amuk. Beliau merupakan antara pemain gitar metal yang serba boleh. Pernah menjadi pelakon undangan untuk telefilem OK dan filem Aku Kaya The Movie. Beliau juga sering mengiringi persembahan pentas bersama artis-artis terkenal dan menjadi pemain gitar sessionist bagi rakaman album.

2. Allahyarham Mohd Rauh Abu (Aub) - Bass  Bekas anggota kumpulan Satira, Burnmarks, BABA, Amuk dan Manterra. Beliau merupakan pemain gitar bes yang cukup dihormati dalam industri seni tanah air dan dianggap antara pemain gitar bes terbaik sejak era rock kapak sehingga kini. Beliau juga pernah membintangi filem Aku Kaya The Movie bersama Bandi Amuk dan Stone. Seperti Stone, beliau juga sering mengiringi persembahan dan menjadi sessionist bagi rakaman album beberapa artis Malaysia.

3. D'Miee (Azmee Abdul Manap) - VokalDaqmie: Gelaran juara beri laluan mudah (kemudiannya digantikan oleh Sham)  Merupakan seorang vokalis rock yang cukup berkuasa. Mempunyai kekuatan vokal yang lantang dan keras. Beliau juga mempunyai kebolehan berqasidah dan mengaji Al-Quran dengan baik. Walau bagaimanapun, beliau hanya terlibat dengan pembikinan album pertama Barongan dan kemudiannya menarik diri disebabkan kesibukan beliau dengan kerja seni di belakang tabir.

4. Sham - Vokal  Merupakan vokalis baru Barongan. Bekas anggota Crayon dan Wali Tujuh. Juga mempunyai vokal yang cukup padu. 

5. Pae - Dram  Hanya menjadi pemain dram Barongan selepas beberapa ketika tatkala album pertama mereka A.S.A.L menjengah pasaran. Beliau seterusnya menganggotai XPDC, Mpire dan Search.

Diskografi

Album studio

A.S.A.L (2003)

P & C 2003 PonyCanyon Sdn. Bhd.

Terbitan: Jam Records, Treeman  Penerbit Eksekutif: Alan Ho, Sam Ho  Penerbit Album: Barongan  Jurutaip: Ain  Rakaman: Kunjie Ahmad  Penyelaras Vokal: Stone, Aub dan Adnan Abu Hassan  Studio: King Studio  Jururakam: Sam, Gayat, Stone, Aub, Jig

Cakap Terang (2006)
Terbitan: Power Records Sdn. Bhd.

 Rujukan 

 Pautan luar 
 Barongan tidak mahu dipuja

Barongan
Barongan